La mostarda ła xe on prodoto gastronòmego tìpego difondesto inte ła itàlia setentrionałe, faxesta co difarenti ingredienti a segonda de ła xona de orìxane del tipo de mostarda. Se xe drio parlar de consere de uno o pì tipi de fruta tratada, dipendendo da łe ricete, co sùcaro o miełe, mosto o sènape distintamente. El tèrmano el xe racuanto de frecuente fonte de ecuivocaminti, in cuanto el njien doparà par rimando a ła łéngua fransexe o a l'inglexo , par definir el condimento pì conosesto in vèneto cofà sènapa. Anca se ła etimołoxia vèneta, probabilmente derivante dal tèrmano latin , el se rifarisa cusita come el èsarghe del mosto che de robe picanti cofà ła sènapa, anca se in racuanti caxi de tipi de mostarde, połe mancare uno o in alguni caxi anca i połe mancare tuti e do. Le mostarde de Cremona, Màntoa e del Veneto, par exenpio, łe xe de frecuente co ła sènapa e picanti , ma no łe ga drento el mosto, parò inte el contenpo chełe de Carpi, del Piemonte e del sud de Itàlia łe ga el mosto ma no łe ga rento ła sènape. N'altro exenpio ła połe èsar ła mostarda bołognexa e romagnoła, che no łe ga drento né mosto e njianca ła sènape, ma solché fruta.